
Μα τι είναι τέλος πάντων αυτό που ζητάει η ελληνική κοινωνία; Θέλει την καταγραφή 
και το φακέλωμα των χρηστών και των εκδιδόμενων γυναικών; Θέλει την ποινικοποίηση 
και την τιμωρία των αδύναμων; Αν αυτό ζητάει το διψασμένο κοινό, τότε το κράτος με τους 
αστυνομικούς και υγεινομικούς του μηχανισμούς (τύπου ΚΕΕΛΠΝΟ) τού το προσφέρουν 
απλόχερα. 

Και πρόκειται για έναν εξευτελισμό πλήρη: με στοιχεία, πατρώνυμο, διευθύνσεις και 
φωτογραφίες. Και, φυσικά, ούτε σκέψη να βγει στη φόρα το όνομα κανενός νταβατζή, 
δουλέμπορου ή πελάτη. Αλλά, βέβαια, για τον πελάτη δεν γίνονται όλα; Ο πελάτης έχει 
πάντα δίκιο. Οι ορέξεις του είναι θεϊκός νόμος. 

Έλα όμως που αυτή η ιστορία ούτε ξεκίνησε τώρα, ούτε θα τελειώσει εδώ. Ποιοι άραγε 
έχουν πάρει σειρά ή θα έρθει σύντομα η ώρα τους; Μήπως οι μετανάστες που “φέρνουν τις 
αρρώστιες”; Μήπως οι άστεγοι και οι χρήστες; Μήπως οι “επικίνδυνοι” κομμουνιστές; Γιατί 
όλα κι όλα, “δεν γίνεται να παίζεις με τη δημόσια υγεία”. Τι, όμως, είναι αυτή η πολυθρύλη¬ 
τη δημόσια υγεία; Αν τη σκεφτούμε σαν τον μέσο όρο της υγείας αυτής της κοινωνίας, τότε 
βγαίνουν συμπεράσματα με ξεχωριστό ενδιαφέρον: 

Έχουμε συνηθίσει να βλέπουμε τους γιατρούς σαν αυτούς στους οποίους απευθύνεται 
κανείς για να αντιμετωπίσει το πρόβλημά του. Μπορούν, όμως, κάλλιστα να παίξουν και 
έναν άλλον ιδιαίτερο ρόλο. Τον ρόλο του κυνηγού που στο πλάι της αστυνομίας εντοπίζει 
το “μίασμα”, το απομακρύνει και το απομονώνει. Αυτό που παρακολουθούμε χρόνια τώρα 
δεν είναι η κατάρρευση του περίφημου “κοινωνικού κράτους”. Το κράτος υπήρξε πάντοτε 
πρώτα και κύρια αντικοινωνικό. Δεν είναι ούτε και η κατάρρευση του κρατικού σχεδια- 
σμού απέναντι στην “υγεία”. 

Δεν υπάρχει τίποτα το “παράξενο” στην εικόνα των γιατρών που εφορμούν στο πλάι των 
μπάτσων κατά το κυνήγι των μεταναστών. Δεν υπάρχει τίποτα το “παράξενο” στη συνέρ- 
γία τους στη διαπόμπευση, τον εξευτελισμό και την εξόντωση αυτών που δεν μπορούν να 
πέσουν πιο χαμηλά. Το ΚΕΕΛΠΝΟ, με τις μίζες του από το εμπόριο τρόμου και τα εμβόλια 
για τη γρίπη των χοίρων, με το ενδιαφέρον του για την “υγειονομική βόμβα” των μετανα¬ 
στών και τη συμμετοχή του στην έξωση και φυλάκισή τους, με την προστασία που προσφέ¬ 
ρει στους πορνοπελάτες και τους νταβατζήδες, δεν είναι παρά μέρος μιας μακράς φασιστι¬ 
κής παράδοσης. Αργά αλλά σταθερά, οι γιατροί στα στρατόπεδα του Χίτλερ βρίσκουν 
τους άξιους συνεχιστές τους. 

